ເກົາຫຼີ​ເໜືອ ​ປະຕິ​ເສດ​ ຕໍ່ຂໍ້ສະເໜີ ທີ່ຢາກຈັດໃຫ້ ຄອບຄົວ ພັດພາກ ພົບພໍ້ກັນ
ເກົາຫຼີ​ເໜືອ ​ໄດ້ປະຕິ​ເສດ​ ຕໍ່ຂໍ້ສະເໜີ ຂອງເກົາຫຼີ​​ໃຕ້ ທີ່ຢາກໃຫ້ຈັດ ການພົບພໍ້ ຂອງບັນດາຄອບຄົວ ທີ່ໄດ້ພັດພາກ ໃນປາງສົງຄາມເກົາຫຼີ ຊຸມປີ 1950.
ເກົາຫຼີເໜືອໄດ້ປະຕິເສດຕໍ່ຂໍ້ສະເໜີຂອງເກົາຫຼີໃຕ້ທີ່ຈະຈັດການ ໂຮມຊຸມນຸມຂອງພວກຄອບຄົວທີ່ພັດພາກຈາກກັນໃນລະຫວ່າງ ທີ່ເກີດບັນຫາຂັດແຍ້ງຢູ່ໃນແຫຼມເກົາຫຼີ ໃນຊຸມປີ 1950 ນັ້ນ ປະທານາທິບໍດີເກົາຫລີໃຕ້ ທ່ານນາງ Park Geun-hye ໄດ້ສະ ເໜີ ໃຫ້ມີການໂຮມຊຸມນຸມພົບພໍ້ ຊຶ່ງຄັ້ງຫຼ້າສຸດ ມີຂຶ້ນໃນປີ 2010 ນັ້ນໃນທ້າຍເດືອນນີ້ໃນຊ່ວງເທດສະການປີໃໝ່ທາງຈັນທະຄະຕິ ແຕ່ໃນວັນພະຫັດມື້ນີ້ ທາງອົງການຂ່າວສູນກາງຂອງທາງການ ເກົາຫຼີເໜືອ ໄດ້ກ່າວເຖິງ ການຊ້ອມລົບຮ່ວມທາງທະຫານຂອງ ສະຫະລັດແລະເກົາຫຼີໃຕ້ ທີ່ມີຂຶ້ນເປັນປະຈຳນັ້ນ ຄືສາເຫດການ ໂຮມຊຸມນຸມດັ່ງກ່າວນີ້ ຈະບໍ່ເກີດຂຶ້ນ ອົງການຂ່າວຂອງເກົາຫລີເໜືອໄດ້ອ້າງເອົາຄໍາເວົ້າຂອງເຈົ້າໜ້າທີ່ ທີ່ກ່າວວ່າ ການໂຮມ ຊຸມນຸມຂອງບັນດາຄອບຄົວນີ້ ຈະໄດ້ນໍາຂຶ້ນມາໂອ້ລົມກັນໃນທີ່ສຸດ ຖ້າຫາກວ່າທາງເກົາຫຼີ ໃຕ້ ພ້ອມແລ້ວທີ່ຈະໂອ້ລົມສົນທະນາກັນ ກ່ຽວກັບ ກຸງພຽງຢາງໄດ້ພະຍາຍາມທີ່ຈະເອົາເລື່ອງການໂຮມຊຸມນຸມ ໄປເຊື່ອມໂຍງໃສ່ການໄປ ຢ້ຽມຢາມ ພູ ຕາກອາກາດ Kumkang ຂອງຊາວເກົາຫຼີໃຕ້ ກຸງໂຊລໄດ້ໂຈະການໄປ ຢ້ຽມຢາມໃນປີ 2008 ຫຼັງຈາກທີ່ໄດ້ມີການຍິງຊາວເກົາຫຼີໃຕ້ ເສຍຊີວິດ ໃນແຫຼ່ງທ່ອງທ່ຽວ ດັ່ງກ່າວນີ້ ເກົາຫຼີເໜືອທີ່ທຸກຍາກ ແມ່ນກະຕືລືລົ້ນທີ່ຈະເປີດແຫຼ່ງທ່ອງທ່ຽວດັ່ງກ່າວ ເພາະວ່າ ມັນຄື ແຫຼ່ງທີ່ເຮັດເງິນໃຫ້ລັດຖະບານເກົາຫຼີເໜືອ, ແຕ່ວ່າ ເກົາຫຼີໃຕ້ ໄດ້ຢືນຢັນວ່າບັນຫາຂອງ ພູຕາກອາກາດ Kumkang ນັ້ນ ຄວນຈະໄດ້ຈັດແຍກອອກໄປຕ່າງຫາກຈາກການໂຮມ ຊຸມນຸມຂອງບັນດາຄອບຄົວນີ້